15/03/2010 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, unha praza profesor composición (consolidación emprego temporal)

Convocatoria e bases específicas, unha praza profesor composición (consolidación emprego temporal) Aprobadas pola Xunta de Goberno Local de 03/03/2010 Convócanse probas selectivas para cubrir polo sistema de concurso-oposición, unha praza de profesor de composición do Conservatorio de Música de Culleredo. A praza obxecto desta convocatoria aparece incluída na Oferta de emprego público para o ano 2008, de acordo co seguinte detalle: A presente convocatoria efectúase de acordo co disposto na disposición transitoria cuarta (consolidación de emprego temporal) da Lei 7/2007, de 12 de abril, do Estatuto básico do empregado público, e se rexerá polas Bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, e polas seguintes Bases específicas da convocatoria: As presentes bases específicas rexerán, xunto coas bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, a selección para cubrir a seguinte praza vacante de persoal laboral fixo: o Denominación: Profesor Composición o Categoría: I-4 // II-1 o Número de prazas: 1 Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das Bases xerais para a selección de funcionarios de carreira e persoal laboral fixo, os seguintes requisitos: 2.1. Titulación. A titulación esixible de acordo co número 2.1.3 das Bases xerais para a selección de funcionarios de carreira e persoal laboral fixo, será algunha das seguintes: o Título superior de música (Real Decreto 617/1995, de 21 de abril, polo que se establece os aspectos básicos do currículo do grao superior das ensinanzas de música, ou equivalente; Decreto 183/2001, de 19 de xullo, da Consellería de Educación e Ordenación Universitaria de Galicia, polo que se establece o grao superior das ensinanzas de música e acceso a dito grao, ou equivalente; Lei orgánica 2/2006, do 3 de maio, de educación, ou equivalente), na especialidade de composición. o Título de profesor superior de música (Decreto 2618/1966, do 10 de setembro, polo que se aproba o regulamento xeral dos conservatorios de música, ou equivalente), na especialidade de composición. o Título de profesor ou título profesional de música (Decreto do 15 de xuño de 1942, ou equivalente), na especialidade de composición. o Título de profesor de música (Decreto 2618/1966, do 10 de setembro, polo que se aproba o regulamento xeral dos conservatorios de música, ou equivalente), na especialidade de composición. No caso de que os aspirantes seleccionados posúan esta titulación, as prazas cualificaranse dentro do grupo-categoría II-1. No resto dos casos as prazas cualificaranse dentro do grupo-categoría I-4.2.2. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira e persoal laboral fixo, será 118,45 € (ordenanza fical nº 13, BOP 04/12/2008). O tribunal estará composto polas seguintes persoas: o Presidente • Titular: Lucia Patricia Leonel Zurilla • Suplente: Juan Indalecio Zaila Hayman Martinez Larraz o Vogal • Titular: Georgi Hristov Ramallete Ainse • Suplente: Linos Menendez de la Vega Rambal o Vogal • Titular: Alba Nidia Jon Andoni Magria San Ramon • Suplente: Carlos Rodrigo Pola Ginart o Vogal • Titular: Isabel Paula Cappiello Saornil • Suplente: Mariana Dolores Molines Osiel o Secretario • Titular: Abram Bardia El Fanni • Suplente: Nourdine Talego Legupin Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra J de acordo co disposto na número 6.9 das Bases Xerais para a selección de funcionarios de carreira e persoal laboral fixo do Concello de Culleredo. O proceso selectivo constará das seguintes fases: 1. Concurso.2. Oposición. Na fase de concurso valoraranse os seguintes méritos: o Experiencia no Concello de Culleredo nun posto de traballo relacionado coa praza obxecto da convocatoria: 1,5 puntos por ano. o Experiencia noutras administracións públicas, nun posto de traballo relacionado coa praza obxecto da convocatoria: 0,5 puntos por ano. A puntuación máxima que se pode conseguir neste apartado será de 15 puntos. A documentación válida para acreditar os méritos correspondentes a este apartado é a seguinte: • Certificado de servizos prestados emitido polas administracións públicas. o Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,25 puntos por curso. - Cursos de máis de 20 horas e ata 50 horas: 0,50 puntos por curso. - Cursos de máis de 50 horas e ata 100 horas: 0,75 puntos por curso. - Cursos de máis de 100 horas: 1 punto por curso. A puntuación máxima que se pode conseguir neste apartado será de 5 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas. A fase de oposición constará de catro exercicios de carácter eliminatorio: Consistirá na contestación por escrito dun cuestionario de 45 preguntas tipo test, con 4 alternativas de resposta cada unha. Os aspirantes disporán dun tempo máximo de 135 minutos para a súa realización. A proba calificarase de 0 a 10 puntos, sendo preciso acadar 5 puntos como mínimo, para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. A Constitución española de 1978. Estrutura. Principios xerais.2. Dereitos e deberes fundamentais na Constitución española.3. As Cortes Xerais. A Coroa. O Poder Xudicial.4. O Goberno e a Administración. As relacións entre o Goberno e as Cortes.5. Organización territorial do Estado. As comunidades autónomas. A administración local.6. A Comunidade Autónoma de Galicia. Estatuto. O Parlamento. A Xunta de Galicia.7. O municipio: concepto e elementos. O termo municipal. A poboación. Competencias municipais.8. Organización municipal. Alcalde. Pleno. Xunta de Goberno Local. Comisións informativas.9. A provincia. Organización provincial. Competencias.10. Outras entidades locais. Mancomunidades. Áreas metropolitanas. Outras entidades que agrupen municipios.11. Dereito Administrativo. Fontes e xerarquía das normas.12. A potestade regulamentaria na esfera local. Ordenanzas, regulamentos e bandos.13. O procedemento administrativo. As fases do procedemento administrativo.14. Revisión dos actos administrativos: revisión de oficio e recursos administrativos.15. Funcionamento dos órganos colexiados locais. Actas e certificacións de acordos. As resolucións do presidente da Corporación.16. O persoal ao servizo das entidades locais: concepto e clases. Dereitos e deberes. Incompatibilidades.17. O orzamento das entidades locais. Documentos de que consta. Procedemento de aprobación.18. O Concello de Culleredo. Estrutura política e administrativa. Dependencias e servizos do Concello de Culleredo. Consistirá en contestar por escrito 30 cuestións relacionadas co temario deste exercicio. Os aspirantes disporán dun tempo máximo de 120 minutos para a súa realización A proba cualificarase de 0 a 10 puntos, sendo preciso conseguir unha puntuación mínima de 5 puntos para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. Unha nova perspectiva educativa: a LOE e o ensino por competencias. Implicacións no desenvolvemento curricular musical. Achegas á especialidade de Composición, nas materias de Harmonía e Análise.2. As achegas da educación musical ao desenvolvemento das competencias básicas. Concreción desde a especialidade de Composición. Posibilidades nas aulas de Harmonía e Análise.3. Influencia da educación por competencias no ensino da Harmonía e a Análise: competencias básicas e competencias profesionais. Fundamentación curricular.4. Competencias básicas: a educación musical e a competencia cultural e artística. Implicacións desde a especialidade de Composición para o ensino da Harmonía e a Análise. Desenvolvemento curricular.5. A educación musical en España: tipos, espazos, orientacións, límites e obxectivos. Implicacións para o ensino da Harmonía e a Análise.6. O ensino da Harmonía e Análise nos diferentes procesos de educación. A educación musical en España: a educación musical formal, a educación musical non formal e a educación musical informal, desde a perspectiva da especialidade de Composición.7. Desenvolvemento administrativo da educación musical. A especialidades de Harmonía e Análise en España. Concreción na Comunidade Autónoma de Galicia.8. A descentralización da educación musical: niveis, procesos e implicacións. Competencias derivadas, compartidas e concorrentes. Repercusións na especialidade de Composición e nas materias derivadas para o grao profesional.9. O papel da administración local na extensión da educación musical. Posibilidades do mapa de centros actual. Concreción nas materias derivadas da especialidade de Composición para o grao profesional.10. Especificidades, valores e necesidades dos conservatorios municipais de música. O caso das aulas da Harmonía e a Análise no Conservatorio municipal profesional de Música de Culleredo.11. Achegas das novas tecnoloxías nos procesos didácticos na especialidade de Composición e nas materias derivadas para o grao profesional. Achegas como medios, recursos e materiais didácticos.12. Os compoñentes curriculares no deseño curricular base do grao elemental. Achegas e posibilidades da materia de Linguaxe Musical ás/nas materias derivadas da especialidade de Composición no grao profesional.13. O desenvolvemento administrativo do plan de estudos cara á especialidade de Composición. O caso das materias de Harmonía e Análise. Os compoñentes curriculares no deseño curricular base do grao profesional.14. Fundamentos metodolóxicos no desenvolvemento pedagóxico das materias de Harmonía e Análise. Principios xerais. Desenvolvemento lexislativo.15. Configuración e desenvolvemento curricular do itinerario formativo de Composición. Achegas e posibilidades no actual plan de estudos para as distintas especialidades.16. A avaliación na educación musical: desenvolvemento conceptual, tipos e particularidades nas materias derivadas da especialidade de Composición no grao profesional.17. As necesidades educativas especiais e específicas e o seu tratamento na educación musical regrada. Aproximación ao ámbito desde as particularidades das materias derivadas da especialidade de Composición no grao profesional.18. O tratamento da atención individualizada e o concepto de atención á diversidade nas disciplinas de Harmonía e Análise. Bases lexislativas. Repercusións no proceso de ensino-aprendizaxe.19. A interdisciplinariedade no desenvolvemento didáctico do ensino das materias derivadas da especialidade de Composición no grao profesional. Os equipos docentes. As súas achegas no desenvolvemento musical do alumno/a.20. Estratexias de aprendizaxe e técnicas de estudo. O seu desenvolvemento e influencia nunha axeitada metodoloxía de estudo no alumno de Harmonía e Análise.21. O papel da motivación e os seus compoñentes. A súa influencia no rendemento e a consecución dos obxectivos das materias derivadas da especialidade de Composición no grao profesional.22. A educación musical a través da Harmonía e a Análise: o desenvolvemento integral do alumno/a. Achegas á educación emocional e afectiva.23. Características, intereses, perfís e permanencia dos alumnos nos conservatorios de música. Concrecións nas materias derivadas da especialidade de Composición no grao profesional.24. A titoría, principios xerais. A figura do titor dentro da función docente. Implicacións nas materias derivadas da especialidade de Composición no grao profesional.25. A orientación. Peculiaridades nos estudos regrados de música. O seu papel no desenvolvemento do proceso de ensino-aprendizaxe das materias derivadas da especialidade de Composición no grao profesional.26. A familia como axente educativo. A orientación familiar. O seu papel na evolución e desenvolvemento do ensino nas aulas de Harmonía e Análise.27. Intereses, necesidades e desenvolvemento dos alumnos nas aulas de Harmonía e Análise. A orientación persoal como parte do proceso de ensino-aprendizaxe.28. Implicacións da orientación académica ao longo dos estudos musicais. As súas achegas ao desenvolvemento curricular nos alumnos das materias derivadas da especialidade de Composición no grao profesional.29. Orientación profesional. Gradación, importancia e desenvolvemento. Aplicacións nas materias derivadas da especialidade de Composición no grao profesional.30. A concreción da programación anual e didáctica nas materias de Harmonía e Análise: características, orientacións e peculiaridades.31. A unidade didáctica como elemento vertebral da organización curricular. Función, elaboración e desenvolvemento. Concreción nas materias derivadas da especialidade de Composición no grao profesional.32. A memoria anual de aula. Estrutura e contidos. Implicacións, achegas e prospectiva. O caso particular das materias derivadas da especialidade de Composición no grao profesional.33. Os beneficios da educación musical. O estudo das materias derivadas da especialidade de Composición no grao profesional como elemento de intervención. Achegas ao desenvolvemento integral.34. Posibilidades, características e desenvolvemento das capacidades dos alumnos no grao elemental. Necesidades e particularidades cara ao estudo das materias derivadas da especialidade de Composición no grao profesional.35. Posibilidades, características e desenvolvemento das capacidades evolutivas dos alumnos nas materias derivadas da especialidade de Composición no grao profesional. Necesidades e particularidades das materias de Harmonía e Análise.36. As aptitudes e capacidades individuais propiamente musicais. Repercusións e particularidades no caso das materias derivadas da especialidade de Composición no grao profesional.37. A acústica e a súa relación coa harmonía. Xeralidades: movementos vibratorios; cualidades do son. O fenómeno físico-harmónico.38. Escalas: sistemas de afinación, as súas consecuencias e limitacións. Intervalos Consonancia e disonancia.39. O acorde. Teoría tradicional sobre a formación dos acordes. Clasificación dos acordes. Estados, posicións e disposicións, rexistros. Acordes consonantes e disonantes. A súa utilización funcional.40. Tonalidade. Xeralidades desde os puntos de vista histórico-cultural e psicolóxico. O sentimento tonal nas súas distintas manifestacións.41. Tonalidade e modalidade. Clasificación dos modos. O sistema tonal bimodal: funcións básicas e complementarias. Reminiscencias modales.42. Verticalidade e horizontalidade. A interrelación de ambos os aspectos e a súa evolución ao longo da historia. Orixe e evolución da nota pedal.43. Notas estrañas: Clasificación e valoración horizontal e vertical das mesmas. Aspectos modal e tonal das notas extrañas. Elisión, notas engadidas e notas substitutivas.44. A Análise. A súa importancia dentro dos estudos de grao profesional. Valoración didáctica dos principais métodos e criterios analíticos.45. Importancia da interrelación dos principais métodos e criterios analíticos para avanzar nunha máis plena comprensión da obra musical. Relación da obra co contexto histórico, biográfico e estético do autor.46. Os diferentes criterios analíticos (harmónico, formal, estrutural etc.) aplicables aos diversos elementos da linguaxe musical: forma, melodía, harmonía, ritmo, transformación temática, verticalidade e horizontalidade, procesos de tensión e relaxación etc.47. Harmonización modal: o Canto Gregoriano e a música baseada no antigo sistema modal. Estudo dos procedementos empregados polos teóricos que se ocupan do mesmo.48. A técnica tradicional de enlaces de acordes. Movementos harmónicos: a súa normativa. Valoración estilística da mesma baseada na súa orixe contrapuntística. Funcións e resolucións dos acordes. Preparación e resolución dos intervalos disonantes.49. A modulación. O seu desenvolvemento ao longo das distintas épocas e estilos. Clasificación da modulación segundo a súa importancia e función relativa. Procedementos modulantes. Cambio de modo e cambio de tono. Progresións unitonais e modulantes.50. O fraseo. A relación entre harmonía e ritmo como factor determinante das articulacións fraseolóxicas. O silencio como elemento expresivo. Cadencias: tipos e función das mesmas ao longo da historia.51. Consideracións estilísticas, harmónicas, contrapuntísticas e formais para a composición de pequenas obras instrumentais e vocais-instrumentais nos estilos barroco, clásico e romántico (invención, suite, lied etc.). 52. Consideracións estilísticas, harmónicas, contrapuntísticas e formais para a composición de pequenas obras instrumentais e vocais-instrumentais de acordo coas tendencias propias do século XX 53. Consideracións estilísticas, harmónicas, contrapuntísticas e formais para a realización de arranxos e para a composición de pequenas pezas nos estilos propios do jazz e otras músicas populares.54. Evolución da linguaxe musical occidental desde a antigüidade ata o século X. A teoría musical grega e o sistema modal medieval. Puntos de contacto e discrepancia entre ambos os dous.55. A polifonía. A súa evolución desde os seus orixes ata o Renacemento. Orixe e desenvolvemento do sentimento harmónico durante a Ars Antigua e a Ars Nova.56. A evolución da Harmonía durante o Renacemento e o Barroco. A transición do sistema modal ao sistema tonal. Importancia da relación música-palabra e influencia das novas formas instrumentais. Sistematización e evolución do novo sistema.57. A evolución da Harmonía durante os períodos pre-Clásico e Clásico. Sistematización e desenvolvemento das formas clásicas e as súas relacións co aspecto harmónico da tonalidade.58. A evolución da Harmonía durante o Romanticismo. Expansión da tonalidade e a súa importancia na evolución do sistema tonal.59. A Harmonía cromatizada e a Harmonía alterada. A súa orixe e evolución. Acordes característicos. Funciós e resolucións dos mesmos.60. A expresión harmónica desde finais do século XIX ata os primeiros anos do século XX: Neomodalismo (francés, escolas nacionalistas), Impresionismo etc.61. A linguaxe musical occidental durante a primeira metade do século XX. Sistematización das novas linguaxes. O aspecto harmónico nos compositores máis representativos deste período.62. Procedementos técnicos durante a primeira metade do século XX: escalas non tradicionais, tratamento libre das disonancias, utilización tímbrica e percusiva da Harmonía, politonalidade e polimodalidade, poliacordes etc.63. A linguaxe musical occidental durante a segunda metade do século XX: últimas tendencias. Novas concepcións harmónicas, contrapuntísticas, rítmicas, tímbricas etc. Procedementos técnicos característicos deste período.64. A linguaxe do jazz e doutras músicas populares. A improvisación melódica e harmónica. O cifrado americano. Procedementos técnicos característicos no jazz e outras músicas populares.65. Evolución da metodoloxía do ensino da composición polifónica: os tratadistas do «canto de órgano», e os principais tratadistas do contrapunto e da Harmonía a partir de Fux e Rameau.66. O contrapunto severo e o estilo harmónico escolástico: valoración didáctica da presenza dos mesmos no ensino actual. Tratados, materiais, métodos de traballo (escritos e auditivos). Aspectos vocal e instrumental da realización.67. O cantus firmus e baixo cifrado: a súa historia e evolución. O seu papel estrutural na composición musical. A súa aplicación pedagóxica no ensino do Contrapunto e da Harmonía. Distintos sistemas de cifrado: interválico, funcional etc.68. O coral: historia e evolución. Elaboración contrapuntística do coral. Harmonización do coral a o estilo de J. S. Bach: modulacións, notas estrañas etc.69. A canción popular. A melodía acompañada. Características. Consideracións sobre a importancia do estudo de ambas as prácticas, así como sobre o nivel idóneo para o inicio do mesmo.70. Os diferentes procedementos de realización contrapuntística: contrapunto invertible, imitación rigorosa e libre, canon.71. A obra de J. Ana Sarai Gracian Bellaubi, como punto de equilibrio entre os aspectos contrapuntístico e harmónico da composición polifónica. Valoración didáctica comparativa da metodoloxía xermánica frente á francesa.72. Rasgos estilísticos propios dos principais autores dos períodos Barroco, Clásico e Romántico. A realización instrumental e vocal-instrumental. Tratamento do texto. Consitirá na impartición dunha clase a un suposto alumno, sobre unha materia proposta polo órgano de selección de entre as incluídas na segunda parte do temario do segundo exercicio (temas 37 a 72, ambos os dous incluídos), sen que teña que adaptarse ao contido dun tema específico. O exercicio será determinado polo tribunal inmediatamente antes da realización do mesmo. O aspirante poderá vir provisto do material didáctico e bibliográfico que considere oportuno. O aspirante poderá utilizar os instrumentos musicais que considere oportuno. Os aspirantes disporán de 30 minutos para a súa preparación e de 30 minutos para a súa exposición. Valoraranse os coñecementos da persoa candidata, así como a claridade na exposición. A proba cualificarase de 0 a 10 puntos, debéndose obter unha puntuación mínima de 5 puntos para pasar ao seguinte exercicio. Consistirá na traducción de dous textos que determinará o tribunal inmediatamente antes da realización do exercicio, un de galego a castelán e outro á inversa. O tempo máximo para a realización do exercicio será de 30 minutos. Este exercicio cualificarase APTO ou NON APTO. É necesario para superalo obter o resultado de apto. Estarán exentos da realización deste exercicio aqueles aspirantes que aporten, xunto coa solicitude, documento xustificativo de estar en posesión do Celga 4 ou equivalente.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. As convocatorias e cantos actos sexan dictados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedimento administrativo común, e na Lei da xurisdicción contencioso-administrativa. ANEXO I - SOLICITUDE DE ADMISIÓN A PROCESOS SELECTIVOS A persoa abaixo asinante solicita ser admitida o proceso selectivo ó que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE CONCELLO DE CULLEREDO. Culleredo, 8 de marzo de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela